આ ઉપરાંત મોઈને કરાંચીનો પૉશ સદર ઉપનગરના ક્લિફ્નટ વિસ્તારમાં સ્થિત પરિવારના બંગલાનો ત્યાગ કરી દીધો છે અને પોતાના ઘરના આસપાસ એક મસ્જિદમાં સાદગીભરી જિંદગી જીવવાનો વિકલ્પ પસંદ કર્યો છે. જોકે, તેની પત્ની સાનિયા અને તેના ત્રણ બાળકોએ તેનો સાથ છોડ્યો નથી અને મસ્જિદ ટ્રસ્ટ દ્વારા આપવામાં આવેલા એક નાનકડા ઘરમાં તેની સાથે રહે છે. બિઝનેસ મેનેજમેન્ટમાં ગ્રેજ્યુએટ મોઈન અલિ પહેલા પોતાના પિતાના કામમાં મદદ કરતો હતો પણ ધીમે-ધીમે તેનું ધ્યાન ડી કંપનીમાંથી હટવા લાગ્યું. 2011માં તેના લગ્ન કરાચીના એક બિઝનેસમેનની પુત્રી સાનિયા શેખ સાથે થઈ હતી. મોઈન પાકિસ્તાન અને બ્રિટનમં ફેલાયેલા પોતાના સસરાના વ્યવસાયમાં તેમને મદદ કરતો હતો.